Missatge: Dues noies índies inventen uns pantalons antiviolació amb un dispositiu electrònic que en ser activat envia alertes a la comissariaRedacció - 28/06/2014 - 17.14h.Els pantalons costen menys de tres euros i la bateria del dispositiu d'alarma dura tres mesos.A l'Índia, en un país on cada 22 minuts es produeix una violació, segons xifres oficials, l'invent de dues joves per fer front a aquesta plaga pot ser una revolució. Es tracta d'uns pantalons antiviolació que porten incorporat un dispositiu electrònic que, en cas de ser activat, envia una alerta a la comissaria de policia més propera. Els pantalons costaran poc més de tres euros i la bateria del dispositiu dura tres mesos. La idea és de Diksha Pathak, de 21 anys i estudiant de ciències, i Anjali Srivastava, de 23 i estudiant d'electrònica. Viuen a Benarés, al nord del país, i gràcies al suport de les autoritats l'invent es provarà a partir del juliol en aquesta regió.Ja hi ha gairebé 200 comissaries amb receptors que mostren la ubicació exacta de la víctima de l'agressió per poder respondre amb la màxima celeritat possible. Diputats a escala nacional han manifestat la seva intenció de donar suport a l'expansió de la iniciativa a tot el país si les proves demostren l'eficàcia d'aquests pantalons antiviolació. Pathak i Srivastava van idear els pantalons després d'una onada de brutals agressions sexuals contra dones amb atacs com el que al maig va costar la vida a dues nenes de 12 i 14 anys en un poble de l'estat d'Uttar Pradesh. Les menors van ser violades en grup i linxades fins a la mort.

Resposta: Si realment funciona, enganxarà a molts violadors, interromprà moltes violacions i n'evitarà unes quantes més. Ara, cal que amb els pantalons vingui una llei força severa per el mal ús d'aquests.Allà no sé si les noies poden arribar a ser tan imbècils com aquí (o sobretot als EUA), però ja em veig la policia anant a buscar a més noies emprenyades amb el novio o el noi que els agrada o simplement un que els tira la canya, que no pas anant a detenir violadors..Però a veure si hi ha sort i funciona bé l'invent!